TEHNIČKA ŠKOLA PULA

Cvečićev uspon – Clivo Juraj Cvečić 7

Pula, 14.06.2024.

# Izvješće o provedbi projekta Izrade geoinformacijskog sustava područja oko škole

Tijekom školske godine 2023./2024. u periodu od 11.12.2023. do 6.5.2024. učenici 4. GT razrednog odjela Tehničke škole Pula izradili su geoinformacijski sustav područja oko škole pod mentorstvom nastavnika Vedrana Tatarevića. Projekt je definiran Školskim kurikulom za šk. god. 2023./2024. Na projektu su sudjelovali učenici Leon Peruško, Lovre Krznarić i Teo Pamić.

Projekt je izrađen u slijedećim fazama:

1. Definiranje softvera za rad: AutoCAD Map 2022 i QGis
2. Rekognosciranje područja oko škole uz pomoć Geoportal servisa Državne geodetske uprave
3. Korištenje WMS servisa za prikupljanje prostornih podataka
4. Prikaz prostornih podataka u korištenom softveru

**Ad 1.)** Učenici su se upoznali sa značajkama rada softvera kako bi naučili prednosti i mane pojedinih aplikacija u radu s GIS-om

**Ad 2.)** Učenici su primijenili javni servis DGU-a kako bi se upoznali s područjem koje je potrebno ubaciti u softver

**Ad 3.)** Učenici su samostalno istražili način korištenja WMS servisa kako bi se na njega spojili i koristili ga za potrebe izrade GIS-a.

**Ad 4.)** Na temelju prikupljenih podataka učenici su uspješno prikazali prostorne podatke u zadanom softveru, obradili ih te ih spremili za korištenje u geodetske svrhe.

Projekt je u potpunosti ostvario ciljeve definirane u Školskom kurikulumu. Učenici su pokazali zainteresiranost za primjenom GIS tehnologije u geodeziji, upoznali su postupke prikupljanja i obrade prostornih podataka te razvili vještine potrebne za rad s GIS aplikacijama.

Voditelj projekta:

Vedran Tatarević, dipl. ing. geod.